En sort Citroën Picasso kørte onsdag aften sammen med en modkørende bil i Røjdrup nær Hobro. Picassoen blev så skadet, så den ikke kunne køre derfra. Politiet var hurtigt fremme på stedet, og de kunne  konstatere, at bilen var stjålet i Silkeborg for omkring en uge siden. To mænd på 19 og 37 år blev anholdt.  De er begge lokale og kendt af politiet. Derimod er en tredje biltyv endnu ikke anholdt. - Vi ret sikre på, at der var en tredje mand i bilen, men de to anholdte er ikke så meddelsomme, så han er endnu ikke identificeret, siger vagtchef Henrik Hyldig ved Nordjyllands Politi til TV2/Nord. Begge mænd er fortsat i politiet varetægt.

Opsummering:
En tur i en stjålet bil fik sig en brat afslut for en række tyve. De kørte onsdag aften galt i krydset mellem Løgstørvej og Hadsundvej i Røjdrup nær Hobro.